OKRESNÁ PROKURATÚRA BRATISLAVA III 
Vajnorská 47, 832 77 Bratislava 3	

Číslo: 4 Pv 344/16/1103	Bratislava III 23.05.2016 
EEČ: 2-10-105-2016

U Z N E S E N I E

Trestná vec:	obv. XXXXX 
Trestný čin:	Trestný čin podvod podľa § 250 odsek 1, odsek 2 Trestného zákona číslo 140/1961 Zbierky zákonov v znení zákona číslo 227/2005 Zbierky zákonov 
Rozhodol: 	prokurátor Okresnej prokuratúry Bratislava III 
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:  
XXXXX
dátum narodenia: XXXXX
miesto narodenia: XXXXX 
rodné priezvisko: XXXXX
trvalé bydlisko: XXXXX XXXXX, Slovensko
väzba: nie
ktorý je trestne stíhaný pre trestný čin:
- Trestný čin podvod podľa § 250 odsek 1, odsek 2 Trestného zákona číslo 140/1961 Zbierky zákonov v znení zákona číslo 227/2005 Zbierky zákonov 

na tom skutkovom základe, že:
v presne nezistenom čase dňa 29.11.2005 v XXXXX, v XXXXX na XXXXX ulici č.XXXXX, využijúc duševnú zaostalosť poškodeného XXXXX, uviedol ho do omylu tým, že pod prísľubom finančnej odmeny sprostredkoval Zmluvu o úvere medzi spoločnosťou XXXXX, s.r.o., so sídlom XXXXX č. XXXXX, XXXXX a poškodeným XXXXX na sumu 700.000,-Sk (23.236 EUR), prísľubom splácania uvedenej pôžičky vylákal od poškodeného XXXXX sumu 700.000,-Sk (23.236 EUR), čím spôsobil poškodenému XXXXX škodu vo výške 23.236 EUR,   
lebo trestné stíhanie je neprípustné, proti tomu, kto zomrel alebo bol vyhlásený za mŕtveho.  
 
Odôvodnenie:
Uznesením vyšetrovateľa PZ Okresného riaditeľstva PZ Bratislava III, Odboru kriminálnej polície, Oddelenia ekonomickej kriminality zo dňa 15.06.2011, ČVS: ORP-183/OEK-B3-2009, bolo podľa § 206 ods. 1 Trestného poriadku osobe XXXXX, nar. XXXXX, vznesené obvinenie pre trestný čin podvodu podľa § 250 ods. 1, ods. 2 Trestného zákona (účinného v čase spáchania skutku), na skutkovom základe uvedenom vo výrokovej časti tohto uznesenia.
Dňa 19.05.2016 bol na tunajšiu prokuratúru doručený návrh policajta na zastavenie trestného stíhania obvineného pre neprípustnosť trestného stíhania z dôvodu, že obvinený zomrel.
Na základe návrhu policajta bolo preskúmaním vyšetrovacieho spisu zistené, že obvinený XXXXX, nar. XXXXX v XXXXX, naposledy trvale bytom XXXXX, zomrel dňa 28.04.2016 v XXXXX. Uvedená skutočnosť vyplýva z úmrtného listu založeného v knihe úmrtí matričného úradu mesta XXXXX v zväzku XXXXX, ročník 2016, strana XXXXX, por. číslo XXXXX.
Podľa § 215 ods. 2 písm. d) Trestného poriadku prokurátor zastaví trestné stíhanie, ak je trestné stíhanie neprípustné podľa § 9 Trestného poriadku.
Podľa § 9 ods. 1 písm. d) Trestného poriadku trestné stíhanie nemožno začať, a ak už bolo začaté, nemožno v ňom pokračovať proti tomu, kto zomrel alebo bol vyhlásený za mŕtveho.
Nakoľko z vykonaného dokazovania vyplýva, že obvinený zomrel, nie je trestné stíhanie proti nemu prípustné a musí byť zastavené.
Vzhľadom na uvedené bolo potrebné rozhodnúť tak, ako je uvedené vo výrokovej časti tohto uznesenia. 
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. 

JUDr. Matej Izakovič 
prokurátor